Încălzire.

În limba ceha sau sârbă sunt posibile propoziții alcătuite doar din ele, în timp ce în limba română există propoziții care nu le conțin deloc. În limba greacă ele sunt numite „simfona”, iar denumirea lor pe care o cunoaștem cu toții este rezultatul unui calc al denumirii grecești. Cine sunt ele?

**Răspuns:** Consoanele

1.

Atenție, glumă. Fiind întrebat care sunt avantajele de a trăi în Elveția, un internaut ager a răspuns că, cel puțin, acesta este un mare plus. Ce a fost înlocuit prin „acesta”?

Răspuns: Drapelul.

2.

În urma crizei datoriei suverane din Grecia, în anul 2015 tot mai mulți europeni au început să se teamă de X. Totodată, datorită unor alegeri care au avut loc tot în 2015, unii europeni au început să ia în calcul și posibilitatea unui Y. Numiți X și Y, știind că ele diferă doar prin prima literă.

Răspuns: X – Grexit; Y – Brexit.

3.

Printre altele, ea a avut loc și în anul 1848, la Blaj, dar și în anul 1918, la Alba Iulia. Însă, trecând pe un ton mai puțin serios, am putea spune că cele mai multe încercări de a o desfășura s-au făcut la Chișinău, mai ales în perioada recentă. Ce este ea?

Răspuns: Marea Adunare Națională.

4.

Autorul întrebării discuta cu un prieten. După o replica a prietenului, autorul a crezut că prietenul și-a dezvăluit simpatiile sale politice. Prietenul, însă, dorea să-i spună că el cântă la un anumit instrument muzical. Întrebare: Care era cuvântul rostit de prieten ce l-a dus în eroare pe autorul întrebării?

Răspuns: „basist”/„băsist”.

5.

Blitz-dublu. **A:** Așa se numea și un ziar din România asociat cu PNȚ, dar și parte din numele unei alianțe politice din România din anii 2003-2007. Dacă eliminăm un arhaism fonetic, tot așa se numea câmpia unde a fost încoronat Ștefan cel Mare. **B:** Pentru a se opune intenției Imperiului Rus de a ocupa definitiv Valahia și Moldova, tinerii boieri români luminați au fondat-o în anul 1843. Cei mai mulți dintre membrii ei au intrat în lojele masonice. Numiți-o.

Răspuns: A. Dreptatea; B. Frăția.

6.

Thefreedictionary.com definește astfel termenul „X-ism”: „Practica de a-i face pe alții fericiți prin laude și felicitări”. Nu am reușit să aflu originea etimologică a acestui termen, dar pentru mai mulți CUCheri, în special pentru participanții Taberei de Vară de Jocuri Intelectuale, acest termen ar prezenta un paradox, dat fiind că X nu prea practică X-ismul. Scrieți ce a fost înlocuit prin „X-ism”.

Răspuns: Macarism.

7.

Un ziar din Texas anunța într-o ediție a sa că, la recentul campionat de atletism, cursa de 100 m a fost câștigată de Tyson Homosexual. De fapt, adevăraul era cu totul altul. Cauza acestei erori a fost atât dorința redacției de a fi politic corecți, cât și utilizarea neglijentă a unei practici. Despre ce practică e vorba?

Răspuns: Înlocuirea automată a cuvintelor.

8.

Atenție, listă: *Someș; Turda; Târnava mică; Târnava mare; Făgăraș; Odorhei; Trei scaune; Muscel; Romanați; Vlașca; Durostor; Caliacra; Râmnicu Sărat; Putna; Tecuci; Covurlui; Tutova; Fălciu; Roman; Baia; Câmpulung; Rădăuți; Dorohoi; Moghilău; Jugastru; Tulcin; Balta; Ananiev; Ovidiopol;* Care este genericul acestei liste?

Răspuns: Foste județe românești.

9.

Jocul „Wolfenstein: The New Order” prezintă o realitate alternativă, în care naziștii au învins în Cel de-al Doilea Război Mondial. În acest joc, se menționează o trupă muzicală cu numele „Die Käfer”, ai cărei membri au fost forțați să cânte în germană pentru a nu fi băgați la închisoare. Dar sub ce nume cunoaștem noi trupa „Die Käfer”?

Răspuns: The Beatles.

10.

Glumă de pe net. „N-ai luat <cuvânt omis>? Mai ai o șansă să-l iei din orașele Galați, Brăila, Tulcea.” Reproduceți cuvântul omis.

Răspuns: Bacul.

11.

Christian, Dorian și Sasha au destul de multe deosebiri între ei. Nu toți sunt născuți în același secol. Nu toți au existat în realitate. Mai mult ca atât, nu toți sunt de același sex. Însă există două lucruri esențiale care îi unesc: primul este o atracție deosebită pentru desfrânare, iar cel de-al doilea poate fi redat printr-un singur cuvânt. Numiți acest cuvânt.

Răspuns: Grey.

12.

Așa se numea primul grup de rezistență antisovietică din Basarabia, înființat la 1 august 1940 de niște tineri din Orhei. Numele a fost preluat de la o localitate, în care au căzut în luptă Ion Moța și Vasile Marin, doi fruntași ai mișcării legionare, care au plecat să lupte în Războiul Civil din Spania. Reproduceți acest nume, care ar trebui să producă o anumită asociere și amatorilor de automobile.

Răspuns: Majadahonda.

13.

Pe 9 ianuarie 1993, la vârsta de 99 de ani și jumătate, la Saint Louis, Missouri, SUA, decedează acest fost membru al Sfatului Țării, deputat în Parlamentul României, profesor la Universitatea Politehnică din Iași și Facultatea de Agronomie din Chișinău. Totuși, mulți dintre Chișinăuieni mai au ocazia de a se întâlni cu el, mai ales când călătoresc spre Telecentru. Numiți-l.

Răspuns: Anton Crihan.

14.

La o lecție de istorie, un elev glumeț și pasionat de chimie a remarcat că el ar prefera ca în Țările Române să fi fost adoptat <două cuvinte omise>, deoarece e mai simplu ca structură și mai ușor de analizat. Reproduceți exact cele două cuvinte omise.

Răspuns: Regulamentul anorganic.

15.

Într-o discuție aprinsă, un vorbitor i-a reproșat altuia că X nu are dreptul să se numească X, deoarece X nu se află în X. La care alt vorbitor l-a corectat, spunând că X se află în X, doar că într-o altă interpretare. Al treilea vorbitor a sărit cu precizarea că X există și în Estonia, la 145 km de Tallinn. O versiune mai nouă de X se găsește și în județul Caraș-Severin. Numiți X.

Răspuns: Moldova

16.

Se spune că cel din Olanda, XYZ, este cel mai vechi. Prima apariția a lui este într-un tablou datat din 1572. În 1696, în Imperiul Țarist, printr-un decret, este instituit YZX. Acesta a servit drept inspirație la Congresul pan-slav din Praga de la 1848, care a adoptat ZYX. Acesta a fost preluat ulterior de Iugoslavia. Dintre cele actuale, putem menționa XYZ din Croația, XZY din Serbia, YZX din Slovenia și Slovacia. Numiți X, Y și Z.

Răspuns: X – roșu, Y – alb, Z – albastru.

17.

Atenție, listă:

*Muntenia – Evrei, 2,1%*

*Dobrogea – Bulgari, 22,7%*

*Moldova – Evrei, 6,5%*

*Basarabia – Ruși, 12,3%*

*Bucovina – Ucraineni, 27,7%*

*Transilvania – Unguri, 29,0%*

*Banat – Germani, 23,7%*

*Crișana-Maramureș – Unguri, 23,1%*

Nu vă cer genericul acestei liste. Încercați, însă, să dați cu banul și să-mi spuneți ce grup etnic stă în dreptul Olteniei!

Răspuns: Țigani.

18.

Odată, când autorul întrebării a afirmat că X face Y, un prieten CUCher a remarcat că ar fi mult mai bine dacă Y ar face X. Dacă veți lucra bine în echipă, veți avea suficiente forțe să răspundeți la această întrebare. Numiți X și Y.

Răspuns: X – unirea; Y – puterea.

19.

Atenție, anecdotă. Un agent sub acoperire este trimis de CIA în URSS. El participă la o petrecere cu mai mulți militari ruși de rang înalt și încearcă să socializeze cu ei. Aceștia din urmă îl demaschează foarte repede. Uluit, spionul întreabă dacă de vină a fost accentul lui. Ofițerii îi zic că nu, rusa pe care o vorbea era perfectă. Atunci spionul întreabă dacă nu a fost suficient de tare la beție. Ofițerii neagă, zicând că a băut chiar mai mult decât ei. Atunci spionul se predă, rugâdu-i să-i spună cum l-au demascat. Răspunsul ofițerilor dă de înțeles că de vină a fost politica de nediscriminare promovată în Statele Unite. Întrebare: Ce l-a dat de gol pe spion?

Răspuns: Era negru.

20.

Numiți regele care este prezent în imnul unui stat vecin.

Răspuns: Matias (Matei) Corvin

21.

În secolul XVIII, printre casele regale din întreaga Europă a devenit foarte populară apa dintr-un oraș german, produsă de un italian, descendenții căruia s-au stabilit ulterior la Paris. Un flacon costa aproximativ jumătate din salariul anual al unui funcționar. Numiți orașul.

Răspuns: Köln / Colonia

22.

Atenție, listă:

*Republica Moldova – 1:2*

*România – 2:3*

*Franța – 2:3*

*Germania – 3:5*

*Marea Britanie – 1:2*

*Italia – 2:3*

*Rusia – 2:3*

*Elveția – 1:1*

*SUA – 10:19*

Ce reprezintă această listă?

Răspuns: Proporțiile drapelului de stat.

23.

X era deseori numită „Y a României”. X și Y au murit la doar trei luni diferență una de cealaltă. Ambele funeralii au scos în stradă zeci de mii de fani. Atât X, cât și Y erau remarcate printr-o viață foarte pasională, plină de aventuri amoroase, dar și prin faptul că preferau să cânte prin cârciumi și cabarete. Acesta din urmă era unul dintre motivele pentru care a luat sfârșit aventura lui X cu Constantin Brâncuși, care îi sugera să cânte la operă. Numiți X și Y.

Răspuns: X – Maria Tănase, Y – Édith Piaf.

24.

Aceasta este abrevierea unei mișcări apărute pentru prima dată în Germania în 1923, ca parte componentă a structurii paramilitare comuniste Rotfrontkämpferbund (Uniunea Luptătorilor Frontului Roșu). În 1933, mișcarea a fost dizolvată forțat de guvernul nazist. A reapărut în anii ’80, inclusiv în alte țări, precum Olanda, Suedia, Marea Britanie sau Rusia. Organizații cu acest nume au început să apară și în fostele republici sovietice (inclusiv Republica Moldova), unde au fost deseori catalogate drept portavoci ale propagandei ruse. O remarcă mai glumeață spune că membrii acestei mișcări se pronunță împotriva utilizării unei mărci de produse cosmetice. Despe ce mișcare e vorba?

Răspuns: Antifa.

25.

Circulă următoarea legendă cu privire la originea acestui cuvânt. În piețele din Transilvania, negustorii români aplicau un truc pentru a-i păcăli pe sași. Își lăudau vinurile ca fiind foarte bune și le propuneau sașilor să guste din ele, până aceștia se îmbătau. Apoi, sub influența alcoolului, sașii erau gata să accepte orice învoială, care deseori îi avantaja pe negustorii români. Ulterior, sașii s-au prins de acest șiretlic și au început să vină la piață însoțiți de un degustator. Acel degustator lua asupra sa misiunea de a gusta vinul, iar cumpărătorul sas rămânea treaz și reușea astfel să nu se lase păcălit. Acestor situații se datorează apariția unui anumit cuvânt în limba română. Numiți-l!

Răspuns: Șmecher.

26.

Imagine: „Vreau să te sărut de 5 ori”

Acesta era, inițial, un simplu exercițiu de gramatică. Elevul trebuia să completeze propoziția cu un anumit semn de punctuație. Însă un elev pasionat de matematică a descoperit un mod original de a amplasa acest semn de punctuație, astfel încât să-și poată amplifica numărul de săruturi. Reproduceți propoziția completată de matematicianul ingenios.

Răspuns: „Vreau să te sărut de 5! ori” (imagine)

27.

Se spune că admirația pentru X l-a deternimnat pe Ieremia să-și schimbe numele. Dacă v-ați dat seama ce nume nou și-a ales, spuneți-ne cine este X, știind că pe lângă activitatea literară, a avut și o marcantă activitate politică.

Răspuns: Ion Heliade Rădulescu.

28.

Ioan Iacob Heraclid este mai bine cunoscut sub un alt nume. În realitate, acest nume nu se datorează comportamentului său autoritar, ci unui titlu pe care acesta l-a moștenit după moartea tatălui său, un nobil de pe insula grecească Samos. Sub ce nume îl cunoaștem pe Ioan Iacob Heraclid, dacă se știe că i-a fost dedicată și o dramă compusă de Vasile Alecsandri?

Răspuns: Despot Vodă.

29.

Într-o discuție purtată pe facebook cu un prieten, am omis din întâmplare un cuvânt. Acest fapt a generat următorul schimb de replici haios:

­− Mă duc la Cinema Cafe să X. (Atenție, X nu este cuvântul omis)

− Mă duc la Cinema Cafe să X ce?

− Mă duc la Cinema Cafe să X X.

Numiți cuvântul înlocuit prin X.

Răspuns: crap.

30.

Într-o legendă, dregătorul și cărturarul Miron Costin se află în audiență la un vizir otoman, care se pregătea să intre cu armata în Țările Române. Vizirul, vrând să pună la încercare loialitatea vasalilor săi, l-a întrebat dacă românii se bucură de recentele succese militare ale Imperiului Otoman. Miron Costin i-a răspuns: „Nouă, românilor, ne pare bine să se întindă împărăţia otomană oricât de mult, ...” Continuați citatul.

Răspuns: „... numai nu peste țara noastră.”

31.

Titlul unui articol de blog de pe cuc.md sună astfel: „Despre <cuvânt omis din trei litere> sau cum am nimerit în pat cu o domnișoară”. În articol este menționat și un anumit campionat între studenți. Reproduceți cuvântul omis din trei litere.

Răspuns: șah.

32.

Thomas Edison spunea că „geniul este 1% inspirație și 99% expirație”. Atenție, în citatul original am înlocuit cinci litere cu altele două. Reproduceți cele cinci litere din citatul original care nu sunt prezente în textul întrebării.

Răspuns: trans.

33.

„Povestea lui X” este o piesă de teatru din Uniunea Sovietică, scrisă în 1985 de Y-ov. Ea ne povestește despre un țar, care are în subordinea sa un viteaz, pe care îl pune la diferite încercări. În urma unor evenimente recente, titlul și autorul acestei piese au creat o asociere în mediul informațional din Republica Moldova. Numiți X și Y.

Răspuns: X – (Fedot) Streleț, Y – Filat(ov).

34.

Un joc de cuvinte haios de pe interenet se datorează unui spațiu. Imaginea e un colaj din mai multe fotografii ale unor parlamentari, în care aceștia cască sau fac alte gesturi somnolente. Textul de sub imagine sună astfel: „Frumoșii din pădurea...” Reproduceți sfârșitul acestui text.

Răspuns: „...ador mita”.

35.

Langenscheidt, o editură germană specializată în dicționare, a început acum șapte ani să desemneze „Cuvântul tineresc al anului”. Printre câștigătorii anilor precedenți se numără „swag” în 2011 și „YOLO” în 2012. Acum, favorit pentru poziția de câștigător al anului 2015 este un verb, care are sensul de „a nu face nimic, a nu lua decizii, a nu face declarații”. La originea acestui cuvânt stă prestația publică recentă a unei personalități. Numiți personalitatea de la care provine acest verb.

Răspuns: (Angela) Merkel.

36.

Istoria ne relatează despre cel puțin trei întâlniri între aceste două personalități. Prima a prevestit o schimbare la tron, cea de-a doua a rezultat în construcția mănăstirii Putna, iar cea de-a treia a avut drept consecință zidirea mănăstirii Voroneț. Numiți cele două personalități.

Răspuns: Ștefan cel Mare și Daniil Sihastrul.